டோனி ஜா கிராமபுறத்தில் வளர்ந்து வந்தார். அவர் சிறுவயதிலிருந்தே ப்ரூஸ் லீ ஜாக்கீ சான் மற்றும் ஜெட் லீ ஆகியோரின் திரைப்படங்களை கோவில் திருவிழாக்களில் பார்த்து வந்தார். இவை, அவர் வீர கலைகளை கற்றுக்கொள்ள ஊக்கிவித்தது. இந்த திரைப்படங்கள் அவரை மெய்மறக்க செய்தது. இதன் காரணத்தினால், அவர் சிறு வேலைகள் செய்யும் போதும், நண்பர்களுடன் விளையாடும் போதும், அவர் திரைப்படத்தில் கண்ட சண்டை வித்தைகளை செய்து காட்டுவார். மேலும் அவருடைய தந்தையின் கழனியில் இந்த வித்தைகளை பயிற்சி செய்வார். மேலும், அவரது குடும்ப யானைகளை அவர் குளிப்பாட்டும் போது, அதனுடைய முதுகிலிருந்து ஆற்றினுள் குட்டிக்கரணம் அடித்து குதிப்பார்.

2004 ஆம் ஆண்டு நேர்காணலில் "டைமிடம்" ஜா கூறியதாவது: "அவர்கள் செய்த வித்தைகள் மிகவும் அழகாக இருந்தது, மிகவும் வீரத்தனமானவை, நானும் அது போன்று செய்ய விரும்புகிறேன்." "குரு செய்தது போலவே நான் செய்யும் வரைக்கும் பயிற்சி செய்தேன்."

அவர் 15 வயதாக இருக்கும் போது, சண்டை வித்தையாளராகவும் ஆக்ஷன் திரைப்பட இயக்குநராகவும் ஆகவேண்டும் என்று பன்னா ரிட்டிக்ரையாவிடம் வேண்டிக்கொண்டார்.
மஹா சாராகாம் மாநிலத்தில் உள்ள உடற்பயிற்சி கல்வியின் மஹா சாராகாம் கல்லூரியில் பயிலும் படி ஜாவிடம் பன்னா அறிவுறுத்தினார்.

அடுத்து வந்த திட்டப்பணிகள்
மற்ற உருவாக்கங்கள்
வித்தை கலை வேலை
ஆரம்பகால வாழ்க்கை